สวัสดีค่ะ เจอกันอีกแล้ว ใครเป็นสาวกอาหารญี่ปุ่นเร่เข้ามาค่า วันนี้พาไปทานอาหารญี่ปุ่น ร้าน Sushi Hiro สาขาน้องใหม่ที่ The Seasons พหลโยธิน 1 เดินทางสะดวกสไตล์เราคือไป BTS ลงได้ทั้งสถานีอนุเสาวรีย์ หรือสนามเป้าก็ได้ค่ะ เราเลือกสนามเป้าเพราะคนน้อยกว่า ไม่มึนหัว อิอิ

โครงการ The Seasons  เดอะซีซั่น ตั้งอยู่ติดถนนพหลโยธิน ปากซอยพหลโยธิน 1 เป็นคอมมูนิตี้มอลล์แห่งใหม่ที่ตอนนี้เริ่มมีร้านรวงต่างๆเปิดให้บริการเยอะแล้ว แต่ก็ยังไม่สมบูรณ์ดี  วันที่เราไปคนในมอลล์ค่อนข้างน้อยนะคะ แต่ๆๆๆๆ ร้าน Sushi Hiro เป้าหมายของเรา คนเต็มมมมมค่าาา คนรอคิวล้นหลามมากก เรารอคิวประมาณครึ่ง ชม. นั่งดูทีวีหน้าร้านที่เค้าแสดงการแล่ปลาให้ดู ดูไปก็กลืนน้ำลายไป เกือบทานคนที่ไปด้วยแก้หิวแล้ว 55

ช่วงนี้มีโปรโมชั่นของไลน์อยู่นะคะ สามารถแอดเป็นเพื่อนกับ Sushi Hiro (เราไปส่องคิวอาร์โค้ดที่ป้ายหน้าร้าน) ก็จะได้รับ e-coupon ซึ่งคุ้มมากๆๆ 

Exclusively for Line@ Friends!! Free E-Coupon! Up to 70% OFF! เงื่อนไขพิเศษเช่นเดิม 1 ID Line รอบนี้ให้ 2 สิทธิ์!! เลือกได้ 2 เมนู! ฮิโระมอบ LINE@ E-Coupon ส่วนลดสูงสุดถึง 70% 
(cr. ขอบคุณข้อมูลจาก line ของ sushi hiro ค่ะ)

แต่ขอแอบกระซิบนิดนึงว่า แต่ละวันมีโปรเซอไพรส์อยู่แล้ว ซึ่งบางเมนูถูกกว่าไลน์อี๊กก เอากะนางสิ แต่โปรเซอไพรส์นี่ห่อกลับบ้านไม่ได้นะคะ ขอเตือนให้สั่งแต่พอดี เดี๋ยวจะเหมือนเรากะคุณแฟน เกือบทานไม่หมด แต่ต้องทานแซลมอนจนจะว่ายน้ำกลับได้เลย 55 

เมนูที่สั่งค่ะ

~ Seafood Salad
อร่อยสดชื่น มีซีฟู้ดชิ้นใหญ่ๆ ทั้งแซลมอน ทูน่า หอยปีกนก ผักสดๆ กับอโวคาโดหอมมัน ทานคู่กับซีฟู้ดชิ้นนุ่มๆ มีไข่ปลากรุบๆช่วยเสริมรส ฟินกันไปเลยค่ะ (ลด 30% เหลือ 252 บาท)

~ Salmon Sashimi (เซตละ 5 ชิ้น) แซลมอนซาซิมิ 
ทางร้านบอกว่า นำเข้าสดๆจาก Norway  ปลาแซลมอนเนื้อลายมัน 5 ชิ้นใหญ่ ขอบอกว่าชิ้นใหญ่มากๆๆ เรากับแฟนด้วยความที่รอจนหิวมากๆ สั่งไปเลยค่ะ 4 เซต หุหุ พอเห็นขนาดชิ้นนี่ตอนแรกคิดว่า ไหวหนะ แซลมอน เลิฟเว่อ อยู่แล้ว ปรากฎว่า ทานเกือบไม่หมดอ่ะ (แต่ก็หมดนะ 555) เราคิดว่า สองคนสักสองเซตกำลังดี ถ้าสั่งอาหารอย่างอื่นมาด้วย แต่ถ้าสั่งทานเพียวๆก็จัดไปเลยค่า โปรเซอไพรส์ของเราได้เซตละ 108 บาท ค่ะ แซลมอนสด หวาน มัน ปลื้มค่ะ

~ Chutoro FoieGras Roll with Avocado Cream Sauce topped with Tobiko
โรลทูน่าส่วน Chutoro ที่นำมา Aburi (เผาไฟด้านบน) จนหอม สอดไส้ด้วย FoieGras และแตงกวา ด้านบนเป็น ครีมอโวคากับครีมชีสหอมมัน topping ด้วยไข่ปลาบิน Tobiko ทาด้วยซอสโชยุหวานๆ เซตนี้เนี่ย ทำเราจุก 555 โรลมาชิ้นเบิ้มอีกแล้ว ปลาด้านบนหวานมาก FoieGras ที่สอดไส้มาก็หวานนุ่ม มัน ไปสักสี่คนนี่เราว่ากำลังดีนะ คนละ 2 ชิ้น เรากับแฟนคนละ 4 ชิ้น อิ่มมวากกค่ะ ขอบอก 555 (8ชิ้น 550 บาท ลด 50% จาก 1,100.บาท)

สรุปแล้วคือเป็นร้านที่วัตถุดิบสด อร่อย มีคุณภาพมาก แม้จะต้องรอคิวนาน รออาหารนาน แต่สิ่งที่ได้มาเนี่ยคุ้มกับการรอคอย พนักงานเอาใจใส่ดี เติมน้ำให้ตลอด บรรยากาศในร้านจะมืดๆหน่อย สไตล์ญี่ปุ่น ถ้าใครเป็นสาวกอาหารญี่ปุ่น ไปลองชิมกันนะคะ แนะนำค่ะ